આ કામ ખરેખર વિકટ છે. કારણ કે અહીં દર્શાવ્યા તે સુવર્ણકાળમાં અનિલ બિશ્વાસ, ગુલામ હૈદર, ખેમચંદ પ્રકાશ, શ્યામસુંદર, નૌશાદ, સી. રામચંદ્ર, હુશ્નલાલ ભગતરામ, એસ.ડી. બર્મન, સજ્જાદ હુસેન, નાશાદ, હંસરાજ બહેલ, મદનમોહન, બુલો સી. રાની, ગુલામ મોહમ્મદ, રોશન, વિનોદ, ખય્યામ, વસંત દેસાઈ, શંકર-જયકિશન, સરદાર મલિક, એસ. મોહિન્દર, રવિ, સલિલ ચૌધરી, હેમંતકુમાર, જયદેવ, એન.દત્તા, કે. દત્તા, ચિત્રગુપ્ત, ત્રિપાઠી, કલ્યાણજી-આણંદજી, આર.ડી.બર્મન, લક્ષ્મીકાંત-પ્યારેલાલ અને બીજા અનેક સંગીત મહારથીઓએ એકબીજાને ભૂલી જઈએ તેવી ચડિયાતી સંગીતસંપદા આપણને આપી. તો ગાયકોમાં સાયગલ,પંકજ મલિક. કે. સી. ડે, દુર્રાની, સુરેન્દ્ર, પ્રદીપજી, મોહમ્મદ રફી, મુકેશ, તલત મહેમૂદ, હેમંતકુમાર, મન્ના ડે, કિશોરકુમાર, મહેન્દ્ર કપૂર જેવા શ્રેષ્ઠ ગાયકો આવ્યા. ખુરશીદ, કાનનદેવી, સુરૈયા, અમીરબાઈ, શમશાદ બેગમ,રાજકુમારી, લતા, ગીતા, આશા, મીનાકપૂર, મુબારક બેગમ જેવી ઉચ્ચ કક્ષાની ગાયિકાઓ આવી. એવા જ ઉત્તમ ગીતકારો આવ્યા.